Diari Oficial de la Generalitat Valenciana


Sumari del DOGV 7718, del 12-02-2016 (2016/955)

RESOLUCIÓ de 10 de febrer de 2016, del director general de Relacions amb les Corts, per la qual disposa la publicació del conveni entre Ciutat de les Arts i les Ciències, SA, i el Col·legi d'Advocats de València per a l'aplicació de condicions especials en el preu de l'aparcament.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7718

Data del DOGV
:   12-02-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/955


Data del document
:   10-02-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 10 de febrer de 2016, del director general de Relacions amb les Corts, per la qual disposa la publicació del conveni entre Ciutat de les Arts i les Ciències, SA, i el Col·legi d'Advocats de València per a l'aplicació de condicions especials en el preu de l'aparcament. [2016/955]  
La Ciutat de les Arts i les Ciències, SA, i el Col·legi d'Advocats de València han subscrit, prèvia tramitació reglamentària el 19 de gener de 2016, un conveni per a l'aplicació de condicions especials en el preu de l'aparcament.  
En compliment del que establix l'acord nové de l'esmentat conveni, procedix la publicació en el Diari Oficial de la Comunitat Valenciana del dit conveni, que ha quedat inscrit en el Registre de Convenis de la Generalitat amb el número 131/2016 i que figura com a annex d'esta resolució.  
  
València, 10 de febrer de 2016.- El director general de Relacions amb les Corts: Antonio Torres Salvador.  
  
  
Conveni de col·laboració entre Ciutat de les Arts i les Ciències, SA, i el Col·legi d'Advocats de València per a l'aplicació de les condicions especials en el preu de l'aparcament  
  
València, 19 de gener de 2016  
  
Reunits  
D'una una banda, el Enrique Vidal Pérez, com a director general, en nom i representació de la Ciutat de les Arts i les Ciències, SA (d'ara en avant, CACSA), amb NIF A02912213, i seu a València, avinguda del Professor López Piñero (historiador de la Medicina), número 7.  
D'una altra banda, Rafael Bonmatí Llorens, degà del Col·legi d'Advocats de València (d'ara en avant ICAV), NIF G9325943C, i domicili social a la plaça de Tetuan, número 16, 46851 València.  
  
Exposen  
I. Que CACSA és propietària i gestora de l'aparcament de la Ciutat de les Arts i les Ciències, conegut com a l'Umbracle.  
II. Que l'ICAV integra a un gran nombre de col·legiats que transiten entre setmana en les instal·lacions de la Ciutat de la Justícia, les quals no tenen aparcament, i resulta que el recinte més pròxim per a aparcar és l'Umbracle.  
III. Que les parts tenen un interés recíproc a efectuar, als col·legiats de l'ICAV, una oferta de condicions especials en el preu de l'aparcament denominat l'Umbracle, i, a l'efecte,  
  
Acorden  
  
Primer  
CACSA s'obliga a atorgar als col·legiats de l'ICAV l'accés a una tarifa diària de 2,50 euros, de dilluns a divendres de 08.00 h a 17.00 hores, en l'aparcament l'Umbracle, situat a l'avinguda del Professor López Piñero (historiador de la Medicina), número 5, amb presentació prèvia del carnet de col·legiat juntament amb el DNI corresponent, en el centre de control situat en la planta baixa del pàrquing.  
  
Segon  
ICAV s'obliga a difondre estes condicions entre els seus col·legiats, de manera que se n'assegure la recepció i el manteniment de la informació a la seua disposició.  
  
Tercer  
L'aplicació i l'execució d'este conveni, incloent-se a l'efecte tots els actes jurídics que pogueren dictar-se en la seua execució i desenvolupament, no suposaran obligacions econòmiques per a CACSA i, en qualsevol cas, seran atesos amb els seus propis mitjans personals i materials.  
  
  
Quart  
La vigència d'este acord és d'un any, computable a partir de la data de la firma. No obstant això, es prorrogarà automàticament per períodes anuals fins a un màxim de tres, llevat que qualsevol de les parts comunicara per escrit la intenció de no renovar-lo, amb, almenys, 15 dies d'antelació a la data prevista de la seua finalització.  
  
  
Quint  
El nom comercial de CACSA i ICAV, les seues marques registrades, logotips i qualsevol signe distintiu o dissenys indicats són propietat de cada un d'estos. Els drets d'ús per part de cada un d'estos, als efectes de promoció, estan subjectes a la supervisió i expressa aprovació escrita per l'altra part. A més, estos drets hauran d'haver sigut sol·licitats amb una antelació mínima de 15 dies previs a la data d'utilització.  
  
  
Sext  
Es designa, com a responsables del seguiment d'este acord, Inés Barona, cap d'Explotació de CACSA, que tindrà com a interlocutor vàlid, per part d'ICAV, José Soriano.  
Als responsables del seguiment correspondrà supervisar l'execució d'este acord, adoptar les decisions i dictar les instruccions necessàries a fi d'assegurar el compliment de les prestacions derivades de l'acord.  
  
  
Sèptim  
Les parts s'obliguen a complir la normativa vigent en relació amb la protecció de dades de caràcter personal, en especial la Llei Orgànica 15/1999, de 13 de desembre, de protecció de dades de caràcter personal, i el Reial Decret 1720/2007, de 21 de desembre, pel qual s'aprova el reglament de desplegament, i es comprometen a adoptar totes les mesures de seguretat exigides per esta normativa. En cap cas este acord suposa una cessió o comunicació de dades de caràcter personal incloses en els respectius fitxers de cada part. En el cas que, per qualsevol causa, haja de realitzar-se per qualsevol de les parts una comunicació de dades de caràcter personal incloses en els seus fitxers, el cedent haurà de tindre el consentiment previ, exprés i inequívoc dels afectats per a la cessió esmentada, i se'ls informarà del seu destinatari, de la finalitat de la comunicació i dels drets d'accés, rectificació, cancel·lació i oposició que els assistixen.  
  
Octau  
Qualsevol anomalia que detecte alguna de les parts en la tramitació i l'execució de l'objecte d'este acord, serà comunicada de forma immediata i per escrit a la direcció assenyalada en l'encapçalament d'este document per a cada una de les parts, als efectes que l'altra part procedisca a la seua reparació.  
Seran causes de resolució l'incompliment de qualsevol de les estipulacions anteriorment acordades i la denúncia expressa manifestada per qualsevol de les parts, sempre que es comunique de manera fefaent amb un mes d'antelació.  
  
Nové  
CACSA realitzarà les gestions pertinents per a la publicació d'este conveni en el Diari Oficial de la Comunitat Valenciana.  
  
Deu  
En els casos de dubtes o diferències suscitades per l'aplicació, la interpretació o la resolució del conveni, es procurarà que estos siguen resolts pel comú acord entre les parts. Si no s'arriba a l'acord esmentat, les diferències seran sotmeses per qualsevol de les parts davant dels jutjats i tribunals ordinaris de l'orde jurisdiccional civil de València.  
  
I com a prova de conformitat, es firma este conveni per duplicat al lloc i en la data abans indicats.  
  
Pel Col·legi d'Advocats de València (ICAV), el degà: Rafael Bonmatí Llorens.  
Per la Ciutat de les Arts i les Ciències, SA (CACSA), director general: Enrique Vidal Pérez.  
  
Models de carnets ICAV  
  
  
Col·legiats ICAV  
  
  
  
  
  
  
  
  
  
  
  
  
  
  
  
  
  
  
  
  
Empleats ICAV